ตาปี อีปัน

ตาปี อีปัน เป็นภาพยนตร์ไทยแนวโลดโผน ผจญภัย ขนาด 35 มม. พากย์เสียงในฟิล์ม ปี พ.ศ. 2520 สร้างโดยเทพธานินทร์ภาพยนตร์ กำกับโดยชาย มีคุณสุต นำแสดงโดยกรุง ศรีวิไล, สรพงศ์ ชาตรี, อุเทน บุญยงค์, ไพโรจน์ ใจสิงห์, ภาวนา ชนะจิต, เนาวรัตน์ ยุกตะนันท์, จิระศักดิ์ ปิ่นสุวรรณ และดามพ์ ดัสกร เข้าฉายครั้งแรกเมื่อวันที่ 8 เมษายน พ.ศ. 2520 ที่โรงภาพยนตร์พาราไดซ์-บางกอกรามา-เจ้าพระยา

 เนื้อเรื่อง 
ตาปี อีปัน เล่าเรื่องราวของอดีตนักเลงชื่อดัง 4 คน ได้แก่ ทองดี พรหมา (กรุง ศรีวิไล), บางเบิด โพธิ์ฉิมพลี (สรพงศ์ ชาตรี), ศรศิลป์ สีหราช (อุเทน บุญยงค์) และ การเวก เชียงอินทร์ (ไพโรจน์ ใจสิงห์) ซึ่งเดินทางลงสู่ภาคใต้หลังจากได้รับจดหมายขอความช่วยเหลือจาก สายชล ตาปี (ภาวนา ชนะจิต)

การเดินทางครั้งนี้มีจุดมุ่งหมายเพื่อโค่นล้มอิทธิพลของ นายโอฬาร (ดามพ์ ดัสกร) เจ้าพ่อผู้มีอิทธิพลในพื้นที่ และเพื่อล้างแค้นให้กับ วัง ตาปี (ชุมพร เทพพิทักษ์) พี่ชายของสายชลและเพื่อนรักของทั้งสี่คน ซึ่งถูกลูกน้องของนายโอฬารที่ปลอมตัวเป็นนักดนตรีตาบอดยิงเสียชีวิตที่สถานีรถไฟ หลังจากเดินทางกลับถึงบ้าน ทั้งนี้ ความขัดแย้งมีสาเหตุมาจากการที่วังมีส่วนทำให้นายโอฬารถูกปลดออกจากตำแหน่งนายอำเภอ

 นักแสดง 
 กรุง ศรีวิไล รับบท ทองดี พรหมา
 สรพงศ์ ชาตรี รับบท บางเบิด โพธิ์ฉิมพลี
 อุเทน บุญยงค์ รับบท ศรศิลป์ สีหราช
 ไพโรจน์ ใจสิงห์ รับบท การเวก เชียงอินทร์
 ภาวนา ชนะจิต รับบท สายชล ตาปี
 เนาวรัตน์ ยุกตะนันท์ รับบท ขันทอง
 โสภา สถาพร รับบท ฤดี
 จิระศักดิ์ ปิ่นสุวรรณ รับบท แหลม
 ศศิมา สิงห์ศิริ รับบท บัวผัน
 ดามพ์ ดัสกร รับบท นายโอฬาร
 สุคนธ์ คิ้วเหลี่ยม รับบท ผู้ใหญ่เข้ม
 อดินันท์ สิงห์หิรัญ รับบท กำนันหวัง
 นรา นพนิรันดร์ รับบท หมวดราวี
 เมฆ เมืองกรุง รับบท โพธิ์ ควนขนุน
 พิศ อินทร์คล้าย รับบท เปรมชัย
 แพน บอระเพ็ด รับบท วรรณ

 นักแสดงรับเชิญ 
 ชุมพร เทพพิทักษ์ รับบท วัง ตาปี
 ชาณีห์ ยอดชัย
 พิภพ ภู่ภิญโญ รับบท เจ้าพ่อดอนพริกเผ็ด
 รอง เค้ามูลคดี รับบท ด้วง
 เทพ เทียนชัย รับบท โฆษกวงดนตรีลูกทุ่งของการเวก
 ไกร ครรชิต

 การสร้างใหม่ 
ในปี พ.ศ. 2529 ชาย มีคุณสุต ได้นำภาพยนตร์เรื่อง ตาปี อีปัน กลับมาสร้างใหม่อีกครั้ง โดยมีการปรับโทนเรื่องให้เป็นภาพยนตร์แนวโลดโผน ตลก พร้อมทั้งดัดแปลงเนื้อหาบางส่วน ใช้ชื่อว่า ไอ้งอดยอดทหาร นำแสดงโดยเด๋อ ดอกสะเดา, ดู๋ ดอกกระโดน, ดี๋ ดอกมะดัน, สีแดง, สุนทรี ละม่อม, เป็ด เชิญยิ้ม, โน้ต เชิญยิ้ม และเหี่ยวฟ้า เข้าฉายครั้งแรกเมื่อวันที่ 20 ธันวาคม พ.ศ. 2529

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์ที่กำกับโดย ชาย มีคุณสุต
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970